Хлєбовка

Хлєбовки ше ткало так же ше предзу кладло до бранки, кажде прамячко до окремней прегради. Потим ше кажду нїтку завязало за окремну палїчку на навою кроснох. Єдна жена ровномирно зацаговала предзу, друга осторожнє окруцала навой, а треца з помоцу бранки унапрямовала ширину и контроловала ровномирносц накруцованя предзи.

Хлєбовки ше ткало зоз грубей предзи. Основа зоз коноповей цверни, а уток могол буц зоз памуку хтори ше волало памута, лєбо зоз конопи. Ширина платна була 7 по 12 пасма; за ручнїки 7 по 8, за партки и сламячи 10, а за хлєбовки 12 пасма.

До хлєбовкох ше ткало и рижни мустри, звичайно з памути червеней лєбо белавей фарби. То були рижни грубши або ценши смужки, або тоти украси мали форму розмариї, клаша итд.

Хлєбовку даєдни ґаздинї познєйше волали и ручнїчок.

 Ґалерия 

 Литература 

 Словнїк руского народного язика II, О – Я, Нови Сад 2017, б. 670.

 Медєши, Любомир, Руска традиция, Нови Сад 2007, б. 257-258.